b'\n_START_ARTICLE_\nPasaulio virtuv\xc4\x97s\n_START_SECTION_\nSkirtumai\n_START_PARAGRAPH_\nPasaulio virtuvi\xc5\xb3 \xc4\xafvairov\xc4\x97 susiformavo d\xc4\x97l keli\xc5\xb3 prie\xc5\xbeas\xc4\x8di\xc5\xb3. Pirmiausia tai l\xc4\x97m\xc4\x97 skirtingos gamtin\xc4\x97s s\xc4\x85lygos. Skirtingose vietose buvo prijaukintos skirtingos \xc5\xbeem\xc4\x97s \xc5\xabkio kult\xc5\xabros, kas nul\xc4\x97m\xc4\x97 skirtingus naudojamus maisto produktus. Skyr\xc4\x97si ir gaminimo prietaisai, kas l\xc4\x97m\xc4\x97 skirtingas maisto apdorojimo tradicijas. Skyr\xc4\x97si ir mitybos poreikiai (gamtos reguliuojamas maisto med\xc5\xbeiag\xc5\xb3 balansas)._NEWLINE_Kita prie\xc5\xbeastis buvo skirtingos kult\xc5\xabrin\xc4\x97s - religin\xc4\x97s s\xc4\x85lygos, salygojusios \xc4\xafvairius maisto draudimus ar ceremonijas. Daugelyje pasaulio kult\xc5\xabr\xc5\xb3 yra u\xc5\xbedrausta kiauliena (islamo virtuv\xc4\x97se), kai kuriose nevalgomi grybai (\xc5\xa1iaur\xc4\x97s taut\xc5\xb3 mityboje) ir pan. Religija s\xc4\x85lygojo ir sud\xc4\x97ting\xc4\x85 kulinarijos bei skonio filosofij\xc4\x85._NEWLINE_Pasaulio virtuves gali apib\xc5\xabdinti keletas svarbiausi\xc5\xb3 kriterij\xc5\xb3. Tai - naudojami produktai, j\xc5\xb3 apdorojimo principai, svarbiausi patiekalai, kulinarijos filosofija, stalo etiketas.\n_START_SECTION_\nApdorojimas\n_START_PARAGRAPH_\nPasaulyje yra \xc5\xbeinoma gausyb\xc4\x97 skirting\xc5\xb3 maisto \xc5\xa1altojo ir terminio apdorojimo b\xc5\xabd\xc5\xb3. Labiausiai paplit\xc4\x99 yra kepimas ant ugnies ar pelenuose, kepimas keptuv\xc4\x97je, kepimas krosnyje, virimas skystyje, virimas riebaluose, virimas garuose, tro\xc5\xa1kinimas ir daugyb\xc4\x97 kit\xc5\xb3. Apdorojimo b\xc5\xabdus labai stipriai paveik\xc4\x97 vieno ar kito \xc4\xafrankio bei prietaiso i\xc5\xa1radimas. Pvz., krosnis (Vakar\xc5\xb3 virtuv\xc4\x97je), gar\xc5\xb3 indas (Tolim\xc5\xb3j\xc5\xb3 Ryt\xc5\xb3 virtuv\xc4\x97je), mitadas (Etiopijos virtuv\xc4\x97je) ir kt. buvo svarb\xc5\xabs i\xc5\xa1radimai, stipriai paveik\xc4\x99 vietos tradicij\xc5\xb3 raid\xc4\x85.\n_START_SECTION_\nPatiekalai\n_START_PARAGRAPH_\nSkirtingos pasaulio virtuv\xc4\x97s skirtingai klasifikuoja patiekalus. Pvz., Japon\xc5\xb3 virtuv\xc4\x97je klasifikuojama pagal apdorojimo b\xc5\xabd\xc4\x85: produktai yra virti (nimono), apkepti (itamemono), kepti (yakimono), virti riebaluose (agemono) ir pan. Vakar\xc5\xb3 virtuv\xc4\x97se paprastai klasifikuojama pagal patiekalo skonio savybes ir temperat\xc5\xabr\xc4\x85. Priimta visus patiekalus grupuoti \xc4\xaf kategorijas u\xc5\xbekand\xc5\xbeiai, sriubos, kar\xc5\xa1ti patiekalai, desertas, g\xc4\x97rimas.'